సునీల్ లహరి

సునీల్ లహరి (జననం 1961 జనవరి 9), సునీల్‌ లహ్రీ అని కూడా పిలుస్తారు. భారతీయ నటుడు. టెలివిజన్ షో రామాయణం (1987-1988)లో లక్ష్మణుడి పాత్రకు ప్రసిద్ధి చెందాడు.

 వ్యక్తిగత జీవితం 
ఆయన మధ్యప్రదేశ్‌లోని దామోహ్‌లో 1961 జనవరి 9న మెడికల్ కాలేజీలో ప్రొఫెసర్‌గా ఉన్న షికర్ చంద్ర లాహిరి, తారా లహ్రీ దంపతులకు జన్మించాడు. ఆయనకి ఇద్దరు తమ్ముళ్లు. భోపాల్లో పాఠశాల విద్యను పూర్తి చేసిన ఆయన, ముంబైలోని విల్సన్ కళాశాల నుండి బ్యాచిలర్ ఆఫ్ ఆర్ట్స్ డిగ్రీని పొందాడు.

2012లో, తన తండ్రి మరణించాడు. తన తండ్రి కోరికమేరకు అతని శరీరాన్ని వైద్య విద్యార్థులకు వారి చదువులో సహాయం చేయడానికని మృతదేహాన్ని భోపాల్‌లోని జెకె మెడికల్ కాలేజీ ఫోరెన్సిక్స్ విభాగానికి విరాళంగా ఇచ్చాడు.

అతనికి క్రిష్ అనే కొడుకు ఉన్నాడు. మళ్లీ రామాయణంలో నటించే అవకాశం వస్తే రావణుడి పాత్రలో నటిస్తానని దైనిక్ భాస్కర్‌కి ఇచ్చిన ఇంటర్వ్యూలో చెప్పాడు.

 కెరీర్ 
అతని తొలి చిత్రం ది నక్సలైట్స్ (1980), ఇందులో అతను స్మితా పాటిల్‌తో కలిసి నటించాడు. అతను 1985లో అనురాధ పటేల్‌తో కలిసి ఫిర్ ఆయీ బర్సాత్ చిత్రంలో కూడా నటించాడు.

అతను 1991 సంగీత బహరోన్ కే మంజిల్‌లో ప్రధాన పాత్ర పోషించాడు. అతను 1990 టీవి సిరీస్ పరమ వీర చక్రలో 2వ లెఫ్టినెంట్ రామ రఘోబా రాణే పాత్రను పోషించాడు. 1995లో, అతను జనం కుండ్లి చిత్రంలో చేసాడు. ఈ సినిమాలో వినోద్ ఖన్నా కొడుకు అశ్వనీ మెహ్రా పాత్రలో నటించాడు. 2017లో, అతను ఎ డాటర్స్ టేల్ పంఖ్ అనే హిందీ చిత్రంలో కూడా నటించాడు.

 మూలాలు 
వర్గం:1961 జననాలు
వర్గం:భారతీయ టెలివిజన్ నటులు